Eduard Dampf
Eduard Dampf (10. august 1904 Peterburi – surma aeg ja koht teadmata) oli Nõukogude Liidu poliitvang. Ta õppis aastail 1924–1925 Tartu Ülikooli arsti- ja 1925–1926 põllumajandusteaduskonnas, Korporatsioon Fraternitas Slavia liige. 1931. aastal läks Eduard Dampf töötuna illegaalselt Nõukogude Liitu, arreteeriti seal ja mõisteti kümneks aastaks sunnitööle, oli Solovkis ja Uhta-Petšoras. 1933. aastal põgenes ta Soome ja naasis seejärel Eestisse.